да извърши виртуално посещение на място, като взема предвид елементите, посочени в параграф 2.
 4. Чрез дерогация от параграф 3, ако голям брой инсталации или оператори на въздухоплавателни средства са засегнати от сходни сериозни, извънредни и непредвидими обстоятелства извън контрола на оператора или оператора на въздухоплавателно средство и са необходими незабавни действия поради правно наложени в национален мащаб съображения за общественото здраве, компетентният орган може да разреши на проверяващите органи да проведат виртуални посещения на място без да е необходимо индивидуално одобрение, посочено в параграф 3, при условие че:
 а)
 компетентният орган е установил, че са налице сериозни извънредни и непредвидими обстоятелства извън контрола на оператора или оператора на въздухоплавателно средство и са необходими незабавни действия поради правно наложени в национален мащаб съображения за общественото здраве;
 б)
 операторът или операторът на въздухоплавателно средство информира компетентния орган за решението на проверяващия орган да извърши виртуално посещение на място, включително за елементите, посочени в параграф 2.
 Компетентният орган прави преглед на информацията, предоставена от оператора или оператора на въздухоплавателно средство съгласно буква б) по време на оценката на доклада на оператора или оператора на въздухоплавателно средство и информира националния орган по акредитация за резултата от оценката.
 (22)В член 37, параграф 5 втора алинея се заменя със следното:
 „Когато проверяващият орган извършва проверка на доклади с базови данни, доклади с данни за нови участници или годишни доклади за равнището на дейност, екипът за проверката включва и най-малко едно лице с техническите компетентност и знания, необходими за оценка на специфичните технически аспекти във връзка със събирането, мониторинга и докладването на данните от значение за безплатното разпределяне на квоти.“;
 (23)В член 38, параграф 1 буква а) се заменя със следното:
 „а) знания във връзка с Директива 2003/87/ЕО, Регламент за изпълнение (ЕС) 2018/2066, Делегиран регламент (ЕС) 2019/331 и Регламент за изпълнение (ЕС) 2019/1842 при проверка на доклада с базови данни, доклада с данни за нов участник или годишния доклад за равнището на дейност, настоящия регламент, съответните стандарти, другите съответни законодателни актове, приложимите насоки, и съответните насоки и законодателни актове на държавата членка, в която проверяващият орган извършва проверка;“;
 (24)Член 41 се изменя, както следва:
 а)в параграф 1 второто изречение се заменя със следното:
 „При създаването и прилагането на тези процедури и процеси проверяващият орган извършва дейностите, посочени в приложение II от настоящия регламент, съгласно хармонизирания стандарт, посочен в същото приложение.“;
 б)параграф 2 се заменя със следното:
 „2. Проверяващият орган проектира, документира, въвежда и поддържа система за управление в съответствие с хармонизирания стандарт, посочен в приложение II, за да гарантира последователно разработване, въвеждане, подобрение и преглед на процедурите и процесите, посочени в параграф 1. Системата за управление включва най-малко:
 а)политики и задължения;
 б)преглед на управлението;
 в)вътрешни одити;
 г)коригиращо действие;
 д)действия за справяне с риска и възможности за предприемане на превантивни действия;
 е)контрол на документираната информация.“;
 (25)В член 42 параграф 1 се заменя със следното:
 „1.
 Проверяващият орган поддържа и управлява документация, включително за компетентността и безпристрастността на персонала, за да доказва спазването на настоящия регламент.“;
 (26)Член 43 се изменя, както следва:
 а)в параграф 2 второто изречение се